**Juho-Sire** eller **Siri Broch Johansen** (født 9. mars 1967) er en samisk forfatter, dramatiker, sanger og språkarbeider fra Tana kommune i Finnmark. 

Johansen har pedagogisk, samiskfaglig og kunstfaglig utdannelse. Hun debuterte som dramatiker i 2009 med stykket "Eatnanspáppastallan". Hun har også turnert med oversettelser/gjendiktninger av en rekke av Leonard Cohens sanger på nordsamisk. 

I 2011 produserte hun cabareten "Samenes aften / odne lea du vuorru", som var et samarbeid med Sara Margrethe Oskal og Stamen Stanchev. I 2013 produserte hun musikkteaterforestillingen ČSV-republihkka, som handler om hvordan livet i en selvstendig samisk republikk kunne vært. Forestillingen var et nordisk prosjekt gjennomført i samarbeid med Oula Guttorm, Anna Näkkäläjärvi-Länsman, Anders Rimpi og Sara Margrethe Oskal. 

Høsten 2014 viste Beaivváš Sámi Našunálateáhter stykket *Gurut guvlui Heahtás*, skrevet av Johansen. Samtidig ga Johansen ut ungdomsromanen, *Jeg er en skiløper*. I 2015 ga Johansen ut den første biografien om den samiske pioneren Elsa Laula Renberg. Den ble også gitt ut på svensk i 2015, og på nordsamisk i 2017, i en forenkla versjon for ungdom. 

I 2016 skreiv Johansen stykket "MariAmira - fortellinger om flukt" for Den Unge Scene. Stykket ble satt opp av fem ungdomsteatre over hele landet i forbindelse med DUS 2017, blant dem VKII drama ved Kongsbakken videregående skole, som hadde deltatt i starten av tekstarbeidet.

Johansens MA-prosjekt, Sabmie Ovttastuvvon Siiddat, turnerte over hele nord-Norge og til utvalgte steder på finsk side i årene 2018-19. Der holdt hun samlesninger hvor de frammøtte deltok i å lese fram sceneteksten. I 2023 kom det ut ei bok om dette prosjektet, som legger til rette for samlesning av teksten. 

I 2018 skreiv Johansen teksten til den overgripende fiksjonen Márkomeanu 2118, som hele den samiske festivalen Márkomeannu 2018 ble arrangert som. 

I 2019 ferdigstilte Johansen sceneteksten Håndtak, som handler om psykisk vold i et intimt forhold i en samisk randsone. Stykket hadde en arbeidsvisning under Vårscenefest 2019 med Mette Brantzeg som regissør. Stykket ble satt opp i samarbeid med Hålogaland teater i 2023, og teksten ble nominert til Ibsenprisen 2023. 

I 2020 gav hun ut debatt- og essayboka *Brev til kommisjonen*. Den er også gitt ut på nordsamisk, med tittelen *Reivvet kommišuvdnii*. 

Juho-Sire har blitt tildelt Samerådets litteraturpris to ganger, i 2012 og 2016. Tildelingene er gitt til den samiske utgaven av de to ungdomsromanene *Saras dagbok* og *Jeg er en skiløper*. 

Juho-Sire spiller rollen som Mummimamma i Gutsy animations dubbing av to sesonger Mummiepisoder til nordsamisk, som ble utført i samarbeid med YLE Sápmi i 2020 og 2023. Etter dette har hun blitt fast innleser av bøker for NLB, Norsk Lydbok- og Blindeskriftbibliotek. 

I 2021 Jobba Juho-Sire fram en versjon av satiren Suoma beallái, som undersøker livet i Tanadalen når den koloniale riksgrensa er avstengt av smittevernhensyn. Stykket hadde en arbeidsvisning i Ohcejohka juli 2021. Medvirkende: Sara Margrethe Oskal, Áilu Valle og Eila Ballovara Varsi. 

24.november 2022 hadde stykket Eadnemáddu premiere på Det Norske Teatret, i en samproduksjon mellom Johansen og DNT. Hovedrolleinnehaver er Sara Margrethe Oskal, og regissør er Pia Maria Roll. 

Stykket Per Hansen har urpremiere på Riksteatret 3.oktober 2024, og turnepremiere i Vadsø 12.oktober. Stykket vises deretter over hele landet. 

Juho-Sire var medlem i kulturrådets fagutvalg for scenekunst i 2020-21. I 2022-25 leder hun fagutvalget for teater, og fra 2024 er hun rådsmedlem.

Bibliografi
-----------

* 1992 *Opp av brønnen* – dikt
* 1997 *Mii leat ain dás (Vi er ennå her)* – lærebok om urfolk i nordområdene (ISBN 82-7374-250-4)
* 2005 *Sámi skuvlahistorjá 1* – samisk skolehistorie (ISBN 82-7374-575-9)
* 2007 *Sámi skuvlahistorjá 2* – samisk skolehistorie (ISBN 978-82-7374-666-5)
* 2009 *Sámi skuvlahistorjá 3* – samisk skolehistorie (ISBN 978-82-7374-730-3)
* 2010 *Sámi skuvlahistorjá 4* – samisk skolehistorie (ISBN 978-82-7374-816-4)
* 2010 *Sárá beaivegirji* – barne- og ungdomsroman, nordsamisk (ISBN 978-82-92044-84-1)
	+ 2010 *Sárá beaivegirji* – lydbok på nordsamisk (ISBN 978-82-92044-88-9)
	+ 2010 *Sárá biejvvegirjje* – lulesamisk utgave(ISBN 978-82-92044-85-8)
	+ 2010 *Saras dagbok* – norsk utgave (ISBN 978-82-92044-87-2)
	+ 2010 *Saaran gærja* – lydbok på lulesamisk (ISBN 978-82-92044-89-6)
	+ 2010 *Saaran gærja* – sørsamisk utgave (ISBN 978-82-92044-86-5)
	+ 2010 *Saaran gærja* – lydbok på sørsamisk (ISBN 978-82-92044-90-2)
* 2010 *Fornorskningsoffer* – monolog i antologien *MonolUng* (ISBN 978-82-75961-45-5)
* 2011 *Apercu de littérature de Sami* – utdrag fra Saras dagbok (ISBN 978-82-91015-04-0)
* 2011 *Fïerhtien jïjjen* – lovsanghefte, sangene *Riegádan stáljas*, *Oainnán du* og *Lean viimmat gávdnan du* (ISBN 978-82-91905-44-4 )
* 2011 *Sámi skuvlahistorjá 5* – samisk skolehistorie (ISBN 978-82-7374-802-7)
* 2012 *Noe som er inni noe* – Nordnorsk forfatterlags jubileumsantologi på lydbok : Teksten *Besøk*
* 2012 *Eatnanspáppastallan* – scenetekst i bokversjon (ISBN 978-82-8263-112-9)
* 2013 *Sámi skuvlahistorjá 6* – samisk skolehistorie (ISBN 978-82-7374-870-6)
* 2014 *Jeg er en skiløper* – ungdomsroman (ISBN 978-82-8263-157-0)
	+ 2014 *Mun lean čuoigi* – nordsamisk utgave (ISBN 978-82-8263-160-0)
	+ 2014 *Mun lean čuoigi* – lydbok på nordsamisk, lest av Oula Guttorm (ISBN 978-82-8263-158-7)
* 2015 *Elsa Laula Renberg : historien om samenes store Minerva* (ISBN 978-82-8263-171-6)
	+ 2015 *Elsa Laula Renberg : historien om samenes stora Minerva* (svensk utgave) (ISBN 978-82-8263-173-0)
* 2017 *Elsa Laula Renberg : sápmelaččaid ovdamanni* – nordsamisk utgave for ungdom (ISBN 978-82-8263-217-1)
* 2018 *MariAmira* i *DUS Den unge scenen 7* (ISBN 978-82-7596-390-9)
* 2020 *Reivvet kommišuvdnii* (ISBN 978-82-8263-355-0)
	+ 2020 *Brev til kommisjonen* (ISBN 978-82-8263-354-3)
* 2023 *Sabmie ovttastuvvon siiddat : friddja máilmmi duddjot teáhtera bokte* (ISBN 978-82-8263-527-1)
* 2024 *Ujus Unni*– billedbok, nordsamisk og bokmål, illustrert av Monika Steinholm (ISBN 978-8-2826354-5-5)

Referanser
----------

1. 1 2   Store norske leksikon, Store norske leksikon-ID Siri\_Broch\_Johansen[Hentet fra Wikidata]
2. ↑  «Arkivert kopi». Arkivert fra originalen 24. januar 2021. Besøkt 25. februar 2021.
3. ↑
4. ↑

Eksterne lenker
---------------

* Offisielt nettsted Rediger på Wikidata

* (en) Siri Broch Johansen – kategori av bilder, video eller lyd på Commons Rediger på Wikidata
* (no) Siri Broch Johansen hos Sceneweb Rediger på Wikidata
* Deltagelse i Sámi Grand Prix 2002
* Siri Broch Johansen: Fra norskspråklig elev til samisklærer. Artikkel
* Sámiráđi 2016 girjjálašvuođa bálkkášumi birra
* Presentasjon av Siri Broch Johansen i Forfatterkatalogen på Forfattersentrums nettsider

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** LCCN **·** ISNI **·** LIBRIS **·** SUDOC
 |

Portal: Litteratur